《寄慈溪赭山寺主僧如岳》
宋代·陈著

薄俗久沦胥，交心独抱初。
孤岑千嶂外，两载几行书。
岁晚梅花瘦，江空雁影疏。
相逢不相见，近况定何如。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。